Manijus Kurijus Dentatas

Manijus Kurijus Dentatas (; m. 270 m. pr. m. e.) – žymus romėnų karvedys, valstybės veikėjas.

Manoma, jog kilęs iš sabinų. Anot Plinijaus Vyresniojo, gavęs prievardį Dentatas (), nes gimęs su vienu dantimi.Plinijus Vyresnysis. Gamtos istorija, 7.68.

Homo novus. Liaudies tribūnas laikotarpiu tarp 298–291 m. pr. m. e. Vetavo Apijaus Klaudijaus Ceko pasiūlymą uždrausti plebėjams dalyvauti konsulų rinkimuose. 290 m. pr. m. e. pergalėmis prieš samnitus ir sabinus užbaigė samnitų karus. Per vienerius metus triumfavo net du kartus. Norėdamas nuraminti sabinus, suteikė jiems pilietybę be teisės balsuoti tautos susirinkimuose ().

Vedė romėnų kariuomenę Benevento mūšyje 275 m. pr. m. e. 272 m. pr. m. e. cenzorius.

Pasižymėjo kuklumu ir paprastumu, buvo nepaperkamas. Atvykusiems su dovanomis samnitų pasiuntiniams atsakė „geriau valdysiąs tuos, kurie valdo turtus, nei pats tapsiąs turtingas“.Valerijus Maksimas. Įsimintini poelgiai ir posakiai, 4.3.5. Dalijant sabinų žemes Dentatui už nuopelnus valstybei buvo pasiūlytas namas ir 500 jugerų žemės, tačiau jis pasirinko tik 7 jugerus – tiek, kiek priklausė bet kuriam piliečiui, ir pats ją dirbo. Mirė toks neturtingas, kad svetimi žmonės manė esant reikalinga jo dukrai surinkti kraitį.

 Nuorodos 

Kategorija:Romos konsulai III a. pr. m. e.
Kategorija:Senovės Romos karvedžiai